થોડા વર્ષો પહેલાં અમે સપરિવાર શિરડી, ઔરંગાબાદ, ઈલોરા ના પ્રવાસે ગયા હતા. એ પ્રસિદ્ધ ગુફાઓ થી ૩ કી.મી. દુર આવેલા ખુલ્દાબાદ ખાતે, ખુલ્લા આકાશ નીચે એક અતિ સામાન્ય કબર અમે જોઈ. એટલી બધી તો સામાન્ય કે એના મર્હુમ 'માલિક' કબરને પથ્થર થી ઢાંકવાની પણ ની ના પાડતા ગયેલા. કબરની ઉપરની એ ખાલી જગ્યામાં એકાદ ડમરા નો છોડ ઉગેલો હતો અને સર્વત્ર એનો વિશિષ્ટ પમરાટ સમગ્રપણે સાડા અને પવિત્ર વાતાવરણ ને વધુ પવિત્ર બનાવી રહ્યો હતો. ખુદાનો એ પ્યારો બંદો પોતાના ઈ.સ . ૧૭૦૭ માં થયેલા મ્રત્યુ થી પણ લગભગ ૩૭૫ વર્ષ અગાઉ અવસાન પામેલા એક સુફી સંત શેખ બુર્હામ્મુદ્દીન ગરીબ ની દરગાહ ના પટાંગણમાં , જાણે કે તેમના આશ્રયે, નિશ્ચીંતપણે, સંપૂર્ણ સાદગી ભેર આરામ ફરમાવતો હતો.